Acum stiu 

" Cînd un om reuşeşte să facă ceva ce i-a solicitat mult efort, în 
el începe să lucreze trufia. Cel ce slăbeşte, se uită cu dispreţ la 
graşi, iar cel ce s-a lăsat de fumat răsuceşte nasul dispreţuitor 
cînd altul se bălăceşte, încă, în viciul său. 

Dacă unul îşi reprimă cu sîrg sexualitatea, se uită cu dispreţ şi 
cu trufie către păcătosul, care se căzneşte să scape de păcat, 
dar instinctul i-o ia înainte! Ceea ce reuşim, ne poate spurca 
mai ceva decit păcatul însuşi. Ceea ce obţinem se poate să ne 
dea peste cap reperele emoţionale în aşa manieră încît ne 
umple sufletul de venin. 

Banii care vin spre noi ne pot face aroganti şi zgîrciţi, cum 
succesul ne poate răsturna în abisul înfricoşător al patimilor 
sufleteşti. Drumul către iubire se îngustează cînd ne uităm spre 
ceilalţi de la înălţimea vulturilor aflaţi în zbor. Blindeţea inimii 
se usucă pe vrejii de dispreţ, de ură şi de trufie, dacă sufletul nu 
este pregătit să primească reuşita sa cu modestia şi graţia unei 
flori... Tot ce reuşim pentru noi şi ne aduce energie este menit 
a se întoarce către aceia ce se zbat, încă, în suferinţă şi-n 
păcat. Ochii noştri nu sunt concepuţi pentru dispreţ, ci pentru a 
exprima cu ei chipul iubirii ce se căzneşte să iasă din sufletele 
noastre. Succesele nu ne sunt date spre a ne înfoia în pene, ca 
în mantiile statuilor, ci pentru a le transforma în dragoste, în 
dezvoltare şi în dăruire pentru cei din jur. 

Dacă reprimi foamea în timp ce posteşti, foamea se va face 
tot mai mare. Mintea ta o să viseze mîncăruri gustoase şi alese, 
mintea o să simtă mirosurile cele mai apetisante chiar şi în 
somn, pentru ca, în ziua următoare, înebunită de frustrare, să 
compenseze lipsa ei printr-un dispreţ sfidător faţă de cel ce nu 
posteşte. Atunci, postul devine prilej de trufie, de exprimare a 
orgoliului şi a izbînzii trufaşe asupra poftelor... Dar, dincolo de 
orice, trufia rămîne trufie, iar sentimentul frustrării o confirmă. 
Dacă ai reuşit în viaţă, nu te agăța de nereuşitele altuia, pentru 
a nu trezi în tine viermele cel aprig al orgoliului şi patima 
înfumurării. Reuşita este energia iubirii şi a capacităţii tale de 
acceptare a vieţii, dar ea nu rămîne nemişcată, nu este ca un 
munte sau ca un ocean. Îngîmfarea şi trufia reuşitei te coboară, 
încetul cu încetul de pe soclul tău, căci ele desenează pe cerul 
vieţii tale evenimente specifice lor. 


Slăbeşte, bucură-te şi taci! Lasă-te de fumat, bucură-te şi 
taci! Curăţă ograda ta, bucură-te de curăţenie şi lasă gunoiul 
vecinului acolo unde vecinul însuşi l-a pus. Căci între vecin şi 
gunoiul din curte există o relaţie ascunsă, nişte emoţii pe care 
nu le cunoşti, sentimente pe care nu le vei bănui vreodată şi 
cauze ce vor rămîne, poate, pentru totdeauna ascunse minţii şi 
inimii tale. 

Între omul gras şi grăsimea sa există o relaţie ascunsă. O 
înţelegere. Un secret. Un sentiment neînțeles. O emoție 
neconsumată. O dragoste respinsă. Grăsimea este profesorul 
grasului. Viciul este profesorul viciosului. Şi, în viaţa noastră nu 
există profesori mai severi decit viciile şi incapacităţle noastre.." 


"Acum stiu, stiu ca orice ura, orice aversiune, orice tinere de 
minte a raului, orice lipsa de mila, orice lipsa de intelegere, 
bunavointa, simpatie, orice purtare cu oamenii care nu e la 
nivelul gratiei si gingasiei unui menuet de mozart... este un 
pacat si o spurcaciune; nu numai omorul, ranirea, lovirea, 
jefuirea, injuratura, alungarea, dar orice vulgaritate, 
desconsiderarea, orice cautatura rea, orice dispret, orice rea 
dispozitie este de la diavol si strica totul. 

Acum stiu, am aflat si eu... " 

